- "प्रोजेक्ट सशक्त" ('Project Sashakt') को लागू करने की सिफारिश तथा इसका खाका सुनील मेहता (Sunil Mehta) की अध्यक्षता वाली उस उच्च-स्तरीय समिति ने तैयार किया है जिसका गठन वित्त मंत्रालय द्वारा सार्वजनिक क्षेत्र के बैंकों की समस्याग्रस्त परिसम्पत्तियों (stressed assets) के ढांचे में सुधार करने के लिए सिफारिशें प्रदान करने के उद्देश्य से किया गया था। सुनील मेहता पंजाब नेशनल बैंक (PNB) के गैर-कार्यकारी अध्यक्ष (Non-Executive Chairman) हैं तथा उनकी अध्यक्षता वाली इस समिति ने 1 जुलाई 2018 को अपनी सिफारिशें वित्त मंत्रालय को दी थी।